CELEX: 31987R3349
Language: el
Date: 1987-11-06 00:00:00
Title: Κανονισμός (ΕΟΚ) αριθ. 3349/87 της Επιτροπής της 6ης Νοεμβρίου 1987 για τροποποίηση του κανονισμού (ΕΟΚ) αριθ. 2468/72 που καθορίζει τα κέντρα συγκέντρωσης και τα κέντρα παρέμβασης και αποθήκευσης για την παρέμβαση στον τομέα του ακατέργαστου καπνού

Avis juridique important

|

31987R3349

Κανονισμός (ΕΟΚ) αριθ. 3349/87 της Επιτροπής της 6ης Νοεμβρίου 1987 για τροποποίηση του κανονισμού (ΕΟΚ) αριθ. 2468/72 που καθορίζει τα κέντρα συγκέντρωσης και τα κέντρα παρέμβασης και αποθήκευσης για την παρέμβαση στον τομέα του ακατέργαστου καπνού  

Επίσημη Εφημερίδα αριθ. L 317 της 07/11/1987 σ. 0031 - 0032 Φινλανδική ειδική έκδοση: Κεφάλαιο 3 τόμος 24 σ. 0178  Σουηδική ειδική έκδοση: Κεφάλαιο 3 τόμος 24 σ. 0178 

***** ΚΑΝΟΝΙΣΜΟΣ (ΕΟΚ) αριθ. 3349/87 ΤΗΣ ΕΠΙΤΡΟΠΗΣ  της 6ης Νοεμβρίου 1987  για τροποποίηση του κανονισμού (ΕΟΚ) αριθ. 2468/72 που καθορίζει τα κέντρα συγκεντρώσεως και τα κέντρα παρεμβάσεως και αποθηκεύσεως για την παρέμβαση στον τομέα του ακατέργαστου καπνού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1467/70 του Συμβουλίου της 20ής Ιουλίου 1970 που καθορίζει ορισμένους γενικούς κανόνες που ρυθμίζουν την παρέμβαση στον τομέα του ακατέργαστου καπνού (1), και ιδίως το άρθρο 1,  Εκτιμώντας:  ότι σε εφαρμογή του άρθρου 1 του κανονισμού (ΕΟΚ) αριθ. 1467/70 τα κέντρα παρεμβάσεως, επονομαζόμενα «κέντρα συγκεντρώσεως» και «κέντρα μεταποιήσεως και αποθηκεύσεως», πρέπει να καθοριστούν·  ότι ο κανονισμός (ΕΟΚ) αριθ. 2468/72 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2131/86 (3), απαριθμεί στο παράρτημα τα κέντρα συγκεντρώσεως και τα κέντρα μεταποιήσεως και αποθηκεύσεως· ότι θα πρέπει, για να ληφθεί υπόψη η εξέλιξη των ζωνών παραγωγής καθώς και η γεωγραφική κατανομή των κέντρων αυτών, να επανεξετασθεί ο κατάλογος αυτός· ότι θα πρέπει να προσαρμοστεί όσον αφορά τη Γαλλία και κατά συνέπεια θα πρέπει να τροποποιηθεί ο κανονισμός αυτός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 2468/72 ο κατάλογος των κέντρων συγκεντρώσεως και των κέντρων μεταποιήσεως και αποθηκεύσεως στη Γαλλία αντικαθίσταται από τον κατάλογο που αναφέρεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 27. 7. 1970, σ. 32.  (2) ΕΕ αριθ. L 267 της 28. 11. 1972, σ. 1.  (3) ΕΕ αριθ. L 187 της 9. 7. 1986, σ. 9.  ΠΑΡΑΡΤΗΜΑ  ΓΑΛΛΙΑ  1.2.3 // α) Κέντρα συγκεντρώσεων:   // 41220 Nouan-sur-Loire 37500 Chinon 49150 Bauge 49320 Saint-Jean-des-Mauvrets 86170 Neuville-de-Poitou 86700 Couhe-Verac 85200 Fontenay-le-Comte 85190 Aizenay 62330 Berguette 80000 Amiens 51300 Thieblemont-Faremont 67600 Selestat 67000 Strasbourg 68130 Altkirch 38480 Pont-de-Beauvoisin 63680 Saint-Donat 38160 Saint-Marcellin 51100 Reims  // 97410 Saint-Pierre (Reunion) 33210 Langon 40400 Tartas 64000 Pau 63200 Riom 16000 Angouleme 24000 Perigueux 24200 Sarlat 24120 Terrasson 47190 Aiguillon 47300 Villeneuve-sur-Lot 46300 Gourdon 46000 Cahors 12200 Villefranche-de-Rouergue 82000 Montauban 32140 Masseube 09100 Villeneuve-du-Pareage 81190 Rivieres   // β) Κέντρα μεταποιήσεως  και αποθηκεύσεως:   // 67000 Strasbourg 33210 Langon 47400 Tonneins 79000 Niort  // 24200 Sarlat 24000 Perigueux 38480 Pont-de-Beauvoisin 82000 Montauban